CELEX: 32016D2325
Language: hr
Date: 2016-12-19 00:00:00
Title: Provedbena odluka Komisije (EU) 2016/2325 оd 19. prosinca 2016. o formatu svjedodžbe o popisu opasnih materijala u skladu s Uredbom (EU) br. 1257/2013 Europskog parlamenta i Vijeća o recikliranju brodova (Tekst značajan za EGP )

20.12.2016   
            
            
               HR
            
            
               Službeni list Europske unije
            
            
               L 345/131
            
         PROVEDBENA ODLUKA KOMISIJE (EU) 2016/2325
   оd 19. prosinca 2016.
   o formatu svjedodžbe o popisu opasnih materijala u skladu s Uredbom (EU) br. 1257/2013 Europskog parlamenta i Vijeća o recikliranju brodova
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1257/2013 Europskog parlamenta i Vijeća od 20. studenoga 2013. o recikliranju brodova i izmjeni Uredbe (EZ) br. 1013/2006 i Direktive 2009/16/EZ (1), a posebno njezin članak 9. stavak 1.,
   budući da:
   
               (1)
            
            
               Uredbom (EU) br. 1257/2013 utvrđuju se zahtjevi za brodovlasnike, uprave i priznate organizacije u pogledu razvoja, pregleda i izdavanja svjedodžbe o popisima opasnih materijala pronađenih na brodovima.
            
         
               (2)
            
            
               U skladu sa zahtjevima iz članka 5. Uredbe (EU) br. 1257/2013, brodovi moraju imati popis opasnih materijala.
            
         
               (3)
            
            
               U skladu s člankom 32. Uredbe (EU) br. 1257/2013, obveza da brodovi imaju popis opasnih materijala mora se primijeniti na postojeće brodove od 31. prosinca 2020., na nove brodove najkasnije od 31. prosinca 2018. i na brodove koji idu na recikliranje od dana objave Europskog popisa objavljenog u skladu s Uredbom (EU) br. 1257/2013.
            
         
               (4)
            
            
               U skladu s člankom 8. Uredbe (EU) br. 1257/2013, preglede brodova provode časnici uprave ili priznate organizacije koje je ta uprava ovlastila. Cilj je pregleda potvrditi da popis opasnih materijala ispunjava primjenjive zahtjeve Uredbe.
            
         
               (5)
            
            
               U skladu s člankom 9. stavkom 1. Uredbe (EU) br. 1257/2013, nakon uspješno izvršenog početnog ili ponovnog pregleda uprava ili priznata organizacija koju je ta uprava ovlastila mora izdati svjedodžbu o popisu. Format te svjedodžbe o popisu mora biti u skladu s Dodatkom 3. Međunarodnoj konvenciji za sigurno recikliranje brodova na način koji je prihvatljiv za okoliš, koja je donesena u Hong Kongu 15. svibnja 2009. („Konvencija iz Hong Konga”).
            
         
               (6)
            
            
               Mjere predviđene ovom Odlukom u skladu su s mišljenjem Odbora za Uredbu o recikliranju brodova uspostavljenog člankom 25. Uredbe (EU) br. 1257/2013,
            
         DONIJELA JE OVU ODLUKU:
   Članak 1.
   Svjedodžbe o popisu izdane i ovjerene u skladu s člankom 9. Uredbe (EU) br. 1257/2013 moraju biti u skladu s formatom utvrđenim u Prilogu ovoj Odluci.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 19. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 330, 10.12.2013., str. 1.
   
   
      PRILOG